**Haime Kamil** (šp. *Jaime Camil*) je meksički glumac, pevač, voditelj i komičar.

Privatni život
--------------

Rođen je 22. jula 1973. u Meksiko Sitiju.

Jedino dete iz prvog braka istaknutog meksičkog biznismena egipatskog porekla Haimea Kamila Garze i brazilske slikarke Sesilije Saldanje de Gama. Razveli su se kada je imao 5 godina i to je obeležilo njegovo detinjstvo. Otac se ponovo oženio i porodica je postala brojnija. Zbog bolje ekonomske situacije lakše je mogao da se brine o sinu. Preselio se kod oca sa 12 godina.

Stidirao je poslovnu administraciju kako bi radio u nekoj od očevih firmi, ali je otišao u šou biznis.

Ušao je u svet poznatix protiv volje svoga oca koji je želeo da bude biznismen.

Na početku karijere govorilo se kako mu je otac nameštao poslove, što je on odlučno negirao.

Ima dva polubrata Aleksija i Horhea, i tri polusestre Kali, Eriku i Melisu. Erika je poznatija kao glumica Isabela Kamil (Paloma iz serije Tereza).

Šurak je glumcu Serhiju Majeru, koji je oženjen njegovom sestrom Erikom.

Tokom devedesetih je bio dobar prijatelj sa pevačem Luisom Migelom. Početkom 2007. u jednom intervjuu izjavio je kako se više ne druži sa njim. Bono, pevač irske grupe U2, manekenka Naomi Kempbel, pevač Alehandro Fernandez i glumica Anhelika Vale su njegovi najbliži prijatelji od poznatih ličnosti.

Voli da boravi u Akapulku.

Ima tri tetovaže: sunce na desnom gležnju i tibetanski simbol Kuće ratnika, grčkog filozofa i matematičara Epikura i Beskrajni čvor na desnoj ruci.

Od rane mladosti obožava motore. Poseduje jedan od 20 na svetu iz kolekcije *Confederate Hellcat Combat*.

Ambasador je Unicefa u Meksiku.

Bavi se raznim sportovima: fudbalom, tenisom, karateom, plivanjem...

Sa Havijerom Posom išao je u *Avanturu kroz Meksiko* i obišao skoro celu državu na motoru za 45 dana. Obišao je i Južnu Afriku.

Govori četiri jezika: španski, engleski, portugalski i francuski.

U dugogodišnjoj je vezi sa manekenkom Hejdi Balvanera. 25. oktobra 2011. dobili su kćerku Elenu.

Karijera
--------

Počeo je 1993. na radiju *Radioactivo 98.5* u Meksiko Citiju kao spiker.

Na televiziji debituje 1995. u svojoj emisiji *Šou Haimea Kamila* (*El Show de Jaime Camil*). 1996. radi novu emisiju *Noćni provod sa Haimeom Kamilom* (*Qué Nochecita con Jaime Camil*). Obe su emitovane na kanalu TV Azteka.

1999. izlazi njegov prvi muzički album *Para estar contigo*. Veliki uspeh postiže u Meksiku, Americi i širom Latinske Amerike. Posebno se izdvajaju pesme *Nada es igual sin tí* (*Ništa nije isto bez tebe*) i *Nunca dejarte ir* (*Nikada te neću pustiti da odeš*).

2000. ulazi svet glume i telenovela i igra negativca u Televisinoj seriji *Ti si moja sudbina* pored pevačice i glumice Lusero.

2001. izdaje drugi muzički album *Una vez más* (*Još jedan put*), koji nije prošao zapaženo zbog slabe promocije. Iste godine peva na albumu *Tributo a las víctimas del 9/11*, koji je posvećen žrtvama 11. septembra. 

2002. se vraća na televiziju kao voditelj muzičkog takmičenja Operacija Trijumf. U to vreme živeo je u Majamiju zbog obaveza prema diskografskoj kući koja mu je izdala muzički album i putovao je jednom nedeljno za Meksiko kako bi vodio OT.

2004. igra u telenoveli *Srce u plamenu* producenta Emilija Larose.

Po završetku snimanja *Srca u plamenu* seli se u Njujork, gde živi skoro godinu dana. Sa mjuziklom *Los reyes del mambo* gostuje širom Amerike.

Kasnije učestvuje u pozorišnoj predstavi *Latinologuez* u produkciji Euhenija Derbeza, koja se igra sa velikim uspehom i na Brodveju. Nije se zadržao dugo u njoj jer ga je producentkinja Rosi Okampo, u decembru 2005, pozvala da igra u glavnu ulogu u humorističkoj telenoveli *Ružna Leti*. Nije planirao skoriji povratak na televiziju, ali prihvata ponudu ne znajući da će serija postići ogroman uspeh kako u Meksiku, tako i u Americi. Od tada karijeru deli na pre i posle *Ružne Leti*. Dobija nagradu za glavnu mušku ulogu.

Isto tako se istakao i na velikom platnu. 1997. debituje u filmu *Delfines*. Sledeći film, *Puños rosas*, snima tek 2003.

2004. igra u filmu *Zapata: El sueño de un héroe*, o životu Emilijana Zapate, vođi meksičke revolucije. Daje život Eufemiju Zapati, Emilijanovom bratu. Film postiže veliki uspeh.

Iste godine igra u filmu *Siete díaz*. Film dobija odlične kritike, Haime osvaja *Diosa de Plata* (*Srebrna boginja*) za najbolju sporednu ulogu, a biva nominovan i za nagradu *Ariel* u istoj kategoriji.

2005. igra u filmu *Dios o demonio* o Fidelu Kastru.

Iste godine se pojavljuje u TV seriji *Una familia de 10*.

2004. i 2005. igra u kratkometražnim filmovima *Mariana made in Tepito* i *Volver, volver*.

U martu 2007, po završetku snimanja *Ružne Leti*, seli se u Ensenadu (Donja Kalifornija), gde snima film *Recien cazado*, zajedno sa kolumbijskom glumicom Gabrijelom Vergara. Ekipa je snimala u Ensenadi i Parizu.

Dve godine zaredom, 2006. i 2007. časopis *People en español* uvrstio ga je u *50 najlepših latinoamerikanaca* (*50 latinos más bellos*).

U maju 2007. igra kapetana Kuka u dečjoj predstavi *Petar Pan* pozorišta Aldama u Meksiko Sitiju. Predstava je bila veoma gledana i dobila je odlične kritike.

U septembru 2007. igra u mjuziklu *El diluvio que viene*, pod režijom Fele Fabregas. Igrao je oca Silvestrea i za ovu ulogu u februaru 2008. dobio nagradu na manifestaciji *Premios APT*.

2007. pozajmljuje glas Eliotu u animiranom filmu *Open Season* i Beriju Bensonu u *Bee Movie*.

U februaru 2008. se vraća na mali ekran sa humorističkom telenovelom *Kandi*, producentkinje Rosi Okampo, u kojoj igra pored Žaklin Brakamontes i Valentina Lanusa.

2009. pozajmljuje glas glavnom liku u meksičkom animiranom filmu *El agente 00P2*.

2009. snima humorističku telenovelu *Los exitosos Pérez*. Serija je snimana u Argentini.

2010. igra u filmu *Regresa*, pored bivše misice Blanke Soto. Sredinom iste godine snima film *Salvando al Soldado Pérez*.

2011. sa Danom Garsijom igra u filmu *El cielo en tu mirada*.

7. novembra 2011. počinje sa snimanjem humorističke telenovele *Por ella soy Eva* *(Zbog nje sam Eva)*, u kojoj ima glavnu ulogu i igra muškarca koji se prerušava u ženu.

Filmografija:
-------------

**Telenovele:**

| Godina: | Srpski naziv: | Originalni naziv: | Uloga: |
| --- | --- | --- | --- |
| 2012. | / | *Por ella soy Eva* | Huan KarlosEva |
| 2009. – 2010. | / | *Los exitosos Pérez* | Martin PerezGonsalo Gonzalez |
| 2008. | *Kandi* | *Las tontas no van al cielo* | Santijago Lopez Karmona |
| 2006. – 2007. | *Ružna Leti* | *La fea mas bella* | Fernando Mendiola |
| 2004. – 2005. | *Srce u plamenu* | *Mujer de madera* | Sesar Linares |
| 2000. | *Ti si moja sudbina* | *Mi destino eres tu* | Maurisio Rodrigez Kalderon |

**Filmovi:**

| Godina: | Srpski naziv: | Originalni naziv: | Uloga: |
| --- | --- | --- | --- |
| 2011. | / | *El cielo en tu mirada* |  |
| 2011. | / | *Salvando al Soldado Pérez* |  |
| 2010. | / | *Regresa* | Ernesto del Valje |
| 2009. | / | *Recién Cazado* | Sebastijan |
| 2009. | / | *Agente 00-P2* | Tambo *(glas)* |
| 2008. | / | *All Inclusive* | Baldi |
| 2007. | / | *Bee Movie* | Beri Benson *(glas)* |
| 2006. | / | *Open Season* | Eliot *(glas)* |
| 2005. | / | *Dios o demonio(I Love Miami)* | Alberto |
| 2005. | / | *Volver, volver* | Horhe |
| 2004. | / | *7 días* | Toni Zamakona |
| 2004. | / | *Mariana Made in Tepito* | Boni |
| 2004. | / | *Zapata: El sueño del héroe* | Eufemio Zapata |
| 2003. | / | *Puños Rosas* | Randi Garza |
| 1997. | / | *Delfines* |  |

**TV serije:**

| Godina: | Srpski naziv: | Originalni naziv: | Uloga: |
| --- | --- | --- | --- |
| 2007. | / | *Una familia de diez* |  |
| 2003. | / | *La familia P. Luche* |  |
| 2001. | / | *Diseñador ambos sexos* |  |

**Pozorište:**

| Godina: | Naslov predstave: | Uloga: | Žanr: |
| --- | --- | --- | --- |
| 2008. | *Aladino el musical de los 3 deseos* | Genije | Mjuzikl |
| 2007. | *El diluvio que viene* | Otac Silvestre | Mjuzikl |
| 2007. | *Peter Pan* | Kapetan Kuk | Mjuzikl |
| 2005. | *Latinologues* | Pakito | Mjuzikl |
| 2005. | *Standing Ovations IV* |  |  |
| 2005. | *Mambo Kings* | Nestor Kastiljo | Mjuzikl |
| 2004. | *Amor sin Barreras(West Side Story)* | Bernardo | Mjuzikl |

**Kao voditelj na radiju, televiziji i kulturnim manifestacijama:**

| Godina: | Naslov programa: |
| --- | --- |
| 2011. | *Premios Lo Nuestro* |
| 2010. | *El Gran Show* |
| 2010. | *El Gran Mexicano* |
| 2009. | *Aventura por México con Javier Poza* |
| 2007. | *Premios Juventud* |
| 2006. | *Premios FOX Sports* |
| 2005. | *Premios Juventud* |
| 2005. | *Miss Ecuador* |
| 2005. | *Premios FOX Sports* |
| 2003. | *Maxim Magazine Night* |
| 2002. | *Operación Triunfo México* |
| 2000. | *Premios Heraldo* |
| 2000. | *Festival Acapulco* |
| 2000. | *La Hora Pico* |
| 2000. | *Nuestra Belleza México* |
| 1996. | *Que nochecita con Jaime Camil* |
| 1995. | *El Show de Jaime Camil* |
| 1993. | *Radioactivo 98.5* |

Diskografija:
-------------

| Godina: | Naslov: | / |
| --- | --- | --- |
| 2008. | *Aladino, un musical donde tres deseos es solo el comienzo* | Pesma za predstavu |
| 2008. | *Volumen 3 (Vol. 3)* | Solistički album |
| 2006. | *Tu belleza es un misterio*,*La fea mas bella* | Pesme za seriju *Ružna Leti*, dueti sa Anhelikom Vale |
| 2004. | *Zapata: El Sueño del héroe* | Pesma za film |
| 2001. | *Tributo a las víctimas del 9/11* | Gost na albumu posvećenom žrtvama 11. septembra |
| 2001. | *Una vez más* | Solistički album |
| 1999. | *Para estar contigo* | Solistički album |

Vanjske veze
------------

* Haime Kamil na sajtu IMDb
* Biografija na Televisinom sajtu Arhivirano 2015-02-27 na Wayback Machine-u
* Zvanična internet strana Haimea Kamila Arhivirano 2018-03-28 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 23961891
* LCCN: n2002076691
* ISNI: 0000 0000 3781 6477
* MusicBrainz: fb1aca98-7300-4aaa-bc08-ad25169a8ee7

 |